Ayen i aɣ-yeǧǧan ad nefren asentel-agi, imi aṭas n yimahilen i d-yemmeslayen ɣef tsuqilt seg tutlayt ɣer tayeḍ, acu kan yal yiwen anta tutlayt i ɣef i d-yewwi, ɣef wacu i dyewwi, anwa adlis i ɣef i d-yewwi. Nekkni tutlayt d udlis i ɣef ara d-nawi awal mazal ur d-yelli ara unadi fell-as deg taɣult-agi n tsuqilt. Ihi tazrawt-agi nneɣ ad d-tili ɣef udlis ageldun amecṭuḥ i d-yessuqel Ḥabib Allah Manṣuri ɣer tutlayt tamaziɣt.